mteb/NusaParagraphTopicClassification huggingface dataset:
Carè pasang tènda, têrmasup tènda dome èmang kagak bisè sêmbarangan. Pêrtamè, bêntangin kaèn têrpal di atas pêrmukèan tanèh biar kêlêmbapan tanèh kagak ngêrêmbês kê dalêm tènda. Kêmudian, sambungin bingkèi rangkè tènda. Sêudèh bingkèi rangkè tènda kêsambung dêngan sêmpurnè, bêntangin tènda di têmpat nyang dirasè kêrasan. Lalu, taro bingkèi rangkè tènda nyang udèh kêsambung di atas kaèn tènda dalêm posisi nyilang buat ngêmastiin masing-masing tiang rangkè dimasupin kê dalêm sêlubung luar nyang sêsuè. Sêudèh ngêrasè yakin bahwa saban bingkèi rangkè udèh sêusè dêngan sêlubungnyè, masupin bingkèi rangkè kê dalêm sêlubung luar tènda. Lakuin hal nyang samè padè bingkèi rangkè nyang laènnyè. Kêmudian, pasang ujung dari saban bingkèi rangkè padè pênyêmat nyang adè padè saban ujung sisi bagian bawèh tènda biar tènda bisè bêdiri. Wayah masangin ujung bingkèi padè pênyêmat, bingkèi rangkè tènda bakal ngêdapêtin têkênan nyang ngêjènya ngêlêngkung sêhinggè kaèn tènda bisè kêangkat amè mulè ngêbêntuk tènda dome nyang sêmpurnè. Têrakhir, pasangin pasak supayè tènda bêdiri kokoh.
Kehidupan berpasangannye Orlando dan Alsa udeh kagak seru dan damai lagi sejak Alsa selingkuh sama salah satu sahabatnye, ya entu Delvano. Entu semua berawal karena Alsa dan Orlando nyoba pacaran sambil ngongko bareng temen-temennye mereka. Nah salah satu temennye Orlando entu ade yang karakternye mirip Orlando. Namanye Delvano. Saat entu, mereka saling tukeran nomor ponsel. Karena karakternye miirip Orlando, Alsa malah jadi penasaran dan chat Delvano. Mereka pun jadi makin sering chatting. Makin lama, mereka makin sering ketemu kagak cuma pas ramean bareng Orlando aje, tapi berduaan doang. Makin lama, Alsa pun akhirnye selingkuh sama Delvano. Pas tau entu, jelas aje Orlando marah bener. Wajar aje die marah bener. Soalnye die diselingkuhin pacarnye dan dikhianatin sahabatnye. Sejak saat entu lah kehidupan berpasangannye mereka udeh kagak akur lagi.
Rasanye pan beda ya liat rumah adat di gambar ama nyang langsung. Ngilangin penasaran akhirnye Nyak ngidein buat kite jalan-jalan ke Taman Mini tuh buat liat rumah-rumah adat nyang ada di sono. Pas liat langsung tuh lebih takjub dah kok bisa ye orang dulu bikin rumah cakep-cakep. Apalagi ukirannya tuh dipahat sendiri ama tangan. Kalo sekarang pan udeh canggih, tembok kalo mau dicakepi tinggal cari di toko trus tempelin, trus biki. motifnye juga liat pan dari internet trus dibikin lewat komputer dah. Kaga kebayang dah bikin tuh rumah tuh berapa lama gitu, karna bikinanye rapi-rapi dah, resep banget tuh diliatnye.
Ngomongin tempat wisata di kota bogor ade nyang namenye kebon durian warso, iye eni tempat wisata isinye duren semue, lokasinye ade di cijeruk bogor, jaraknye 10 kilometeran dari keluar tol bogor, durian dimarih banyak jenisnye, mulai dari monthong, petruk ame banyak jenis lainnye. udara dimari bise dibilang sejuk soalnye lokasinye di dataran tinggi, patokannye kalo mau kesono didepan taman wisata warso ade patung durian gede banget nah ntu cirinye biar kaga kesasar kalo mau kesane, terus parkirannye juge luas, ade kolam ikan juge di samping restorannye, ikannye gede-gede, ade ikan mas, mujair, nila, ame lele,  makan durian dimarih banyak pilihannye. ga cuma durian lokal durian import juge ade
Nyebarnye virus covid19 membuat segala kegiatan tuh dibatesin, kite disuruh ngindarin kerumunan supaya tuh virus kaga makin menyebar. Nah gede banget nih dampaknye kalo kite mau nyelenggarain acara. Tahun 2020 ama 2021 tuh puncaknya virus covid19 nyebar cepet, trus nyang bikin ngeri korbanye juga udeh banyak. Sempet tuh dilarang buat kite nyang mau nyelenggarain acara Maulid contohnye, cuma pas 2022 ini udeh dibolehin tuh cuma mesti ngikutin protokol kesehatannye. Kementrian agama udah ngeluarin ketentuan supaya bisa nyelenggarain Hari Besar Keagamaan. Buat nyang daerahnye masuk ke PPKM level 1 ama 2 boleh tuh nyelenggarainnye tatap muka, buat nyang level 3 ama 4 mesti nyelenggarainnye secra online.
Ngêjadi pênulis lêpas ngêmilikin prospèk nyang cakêp. Salèh atu alêsannyè adalah adènyè pêningkatan pêrmintèan pênulis kontèn. Hal êni jugè didorong olèh pênggunèan intêrnèt nyang têrus ngêningkat. Sêlaèn ntu, propèsi êni amat plèksibêl. Ngêjadi pênulis lêpas kagak butuh jêm gawè pasti, nyang pênting gawèan kêpênuhin. Prosès nulis bisè digawèin rumèh, bahkan di manè ajè amè kapan ajè. Kayak halnyè ngomong, nulis gè butuh kêmampuan nyang bêlon puguh dimilikin olèh sêmuè orang. Kalo êlu têrmasup orang dêngan kêmampuan nulis êni pastiin buat ngêmanpaatin sêbagè usahè buat ngasilin duit tambèhan, têrlêbih kalo êlu ngêmilikin kêmampuan nulis kontèn iklan nyang bêsipat pêrsuasip amè mampu ngênalin barang dêngan baèk. Jangan lupè sêrtèin portopolio êlu pêranti ngêyakinin calon klièn.
Ide jualan di rumah nyang kaga pernah ade matinye tuh jualan es batu. Soalnye pasti laku aja dah es batu mah, apalagi es batu nyang kite buat bersih trus dari aer mateng. Bikinnye juga gampang, timbang modal aer ama plastik. Pisahin tuh plastik nyang mao dipake ukuran berapa aje, beda ukuran beda harga.  Kalo mao hemat, aernya kite masak sendiri tuh biar banyak. Kalo udah mateng trus aer udeh dingin baru dah bisa dimasukin ke dalem pastik. Kalo semua es udeh jadi tinggal masupin ke dalem freezer supaya lebih tetepnjadi es. Trus tinggal ulangin lagi dah prosesnya dari awal kalo stock es batu udeh mau abis.
Alquran terbesar dan terkecil di dunia  menjadi salah satu hal unik dan tercatat dalam sejarah peradapan dunia.. Alquran sendiri adalah kitab suci sekaligus pedoman bagi umat islam dalam menjalani kehidupannya sehari-hari. Beberapa jenis alquran dengan ukuran yang tidak biasa, bahkan mencatatkan rekor dunia sebagai alquran dengan ukuran terbesar ataupun yang terkecil. Selain bisa ditemukan di negara lain, alquran dengan ukuran terbesar hingga terkecil, bisAlquran terbesar yang satu ini terdiri dari 218 halaman dengan sampul yang berlapiskan emas. Alquran ini membutuhkan waktu pengerjaan yang tidak sebentar, yakni kurang lebih 5 tahun.a juga ditemukan di Indonesia. Dan berikut ini adalah daftar alquran terbesar dan terkecil di dunia, termasuk juga di negara kita. Setiap lembar dari alquran terbesar ini memiliki ukuran 7,5 meter x lebar 5,1 meter dan tersimpan di gedung khusus Pusat Kebudayaan di Kabul.
Gunung Tangkuban Pêrahu mêrupakan salèh atu têmpat wisatè nyang têrkênal di Bandung, Jawa Barat. Kêtinggian Gunung Tangkuban Pêrahu kurang lêbih 2.084 mètêr dari pêrmukèan laut. Gunung êni kêbentuk dari lêtusan Gunung Sunda nyang ngêmulè lêtusan pêrtamènyè padè 1829 dan bêrakhir mêlêtus padè 1929. Asal-usul Gunung Tangkuban Pêrahu dikaitin amè lêgènda Sangkuriang, nyang dicêritèin jatoh cintè amè ênyak kandungnyè, Dayang Sumbi. Buat gagalin niat Sangkuriang nyang mao ngawinin dirinyè, Dayang Sumbi ngajuin sarat supayè Sangkuriang ngêjè sêbuah têlaga amè sêbuah pêrahu dalêm sêmalêm. Karna Sangkuriang gagal, diè ngamuk dan nêndang pêrahu ntu kê arah lor. Sêkêtikè pêrahu jatoh têbalik dan bêrobah ngêjadi Gunung Tangkuban Pêrahu.
Butuh idè buat nyari duit tambèhan? Ngapè kagak nyobè jual panganan ajè? Êlu bisè ngêjualnyè dari rumèh sêcarè daring makè sistim prapêsên atau dikêjè sêsuè pêsênan. Bêrikut êni rêsèp kukis buat dijual. Pêrtamè, aduk mêntèga amè gulè alus ampè nyatu. Masupin kuning têlor amè garêm, aduk ratè. Kêduè, tambèhin bubuk tèh ijo amè têpung têrigu sêdikit dêmi sêdikit, aduk ratè. Kêtigè, masupin kacang almon cincang. Ulènin ampè cukup gampang dibêntuk. Kêêmpat, panasin opên. Kêlimè, citak kukis dêngan carè dibêntuk bundêr-bundêr, dipipihin, têrus taro di loyang. Taburin amè kacang almon sêmbari sêdikit ditêkên-têkên. Kêênêm, panggang ampè bagian bawèh kukis tampak kêkuningan. Kêtujuh, sêudèh dikêluarin dari opên, kukis diantêpin dingin dulu sebêlon disimpên di dalêm kèlêr. Sêlamèt nyobè!
Nyang namenye idup emang kagak ade nyang lancar-lancar aje. Temasuk di dalemnye bisnis, kalo emang ente bebisnis dalem idup ente. Bisnis kagak lancar enih jadi hal nyang "normal" sebenernye. Mungkin ampir semue brand gede karang, udeh nyicipin ruginye bebisnis dulu-dulu. Cuman, mereka milih buat betahan ame berinopasi, jadi bise bangkit ame ngelanjutin lagi bisnisnye. Tapi, keadaan gimane, sih, nyang bise disebut "ngerugi" dalem bisnis? Paling umum, keliatannye di cash flow ato alur keuangan bisnis ente. Dah pasti bangat rugi kalo modal lebi gede dibanding pendapatan. Sederhanenye begitu. Makanye, kalo ude bebisnis, kite kudu bangat tetep terus-terusan belajar, walopun bisnis kite udeh jalan. Biar, kalo ngalamin kerugian kek ginih, sebelon makin gede dan melebar, kite tau ape nyang bise dilakuin.
Selepas pandemi aye sedih karna liat diberita-berita sejak kolam renang Snowbay ditutup muncul tuh keadaannya saat ini diberita. Kolam renang nyang tadinya cakep banget sekarang bener-bener kaga keurus dan liatnye juga serem. Tembok-temboknye pada ngelupas, trus tembok pinggiran kolem juga banyak nyang warnanye jadi ijo karena kena aer kolem. Apalagi aer kolemnye udah kaga usah ditanya dah warnanya udah berubah jadi ijo karna lumut. Permainan-permainan nyang ada juga udah pada karatan, pokoknya bener-bener udah rusak total. Sampah di dalem kolam renang juga udah berantakan kaga karuan, sampah-sampah daon juga ampe kering karna kaga pernah dibersihin. Liat keadaannya jadi miris banget dah, mudah-mudahan dengan dibenerinnye Taman Mini Indonesia Indah, tempat aye ngebag itu juga dibenerin kaya sedia kala.
Kuliner Cirebon memiliki identitas otentiknye sendiri, dengan cita rasa sangat khas karena kagak sama dengan corak ganyeman Jawa Barat pada umumnye, namun juga berbeda dari olahan khas Jawa Tengah. Sajian kuliner khas Kota Cirebon antara lain nasi jamblang, nasi lengko, docang, empal gentong, empal asem, bubur sop ayam, dan mie koclok. Mie Koclok Cirebon merupakan salah satu ganyeman Cirebon, yang bikin kite ajiib ngegaresnye. Mie Kocok Cirebon menggunakan kuah yang kental, dan disajikan dengan irisan daging ayam, daun bawang dan tentu aje pake telur. Cita rasa yang khas baru bisa benar-benar dinikmati apabila kuliner ini disajikan dalam keadaan hangat. Salah satu mie koclok yang cukup terkenal di kota cirebon adalah Mie Koclok Mas Edi, letaknye di tengah kota dan mudah dijangkau. Kekentalan kuahnye tidak pernah berubah sejak dulu, kualitas mienya pun terjaga cukup baik. Walaupun lokasinya di pinggir jalan, kebersihan tempatnya cukup terjaga.
Sekarang kalo di liat-liat minat orang buat belajar tari tradisional tuh udeh jauh berkurang. Soalnye, sekarang anak-anak muda tuh kaga kaya dulu demennye, mereka tuh demen ama gerakan-gerakan modern nyang dibawain artis korea misalnye. Dengan adanye budaya luar yang masuk, bikin kebudayaan dari tarian tradisional tuh lama-lama ilang peminatnya. Maka dari itu, boleh nih kite sebagai generasi nyang peduli, buat kasih edukasi lebih tentang ngelestariin tarian tradisional. Zaman sekarang kan masuk sekolah butuh tuh prestasi, biar bisa jadi bahan pertimbangan. Nah kaga ada salahnye tuh kita isi kegiatan anak ama les tari tradisional, karena pan kalo ditekunin bisa banyak ikut lomba ama menangin pernghargaan. Dari penghargaan itu dah kite bisa gampang masuk sekolah nyang kite mau.
Bus way atau transJakarta merupakan salah satunye transportasi umum andalannye orang Jakarta. Di Jakarta yang padet bener jalanannye, seabrek kendaraan saling dempel dempelan di jalanan ibu kota Jakarta. Bejibun orang pade bawa kendaraannye masing masing buat melintasi daerah Jakarta. Tapi bejibun juga orang memilih kendaraan umum, karena sebenernye fungsinye kendaraan umum ntu buat ngurangin kemacetan dan polusi udaranye kota Jakarta. Transjakarta bus yang warnanye biru, panjang, cukup menampung bejibun orang didalemnye. Tetapi naik ntu kendaraan walau busnye lumayan panjang, tetep aje didalemnye tetep dempel dempelan, kaga jaminan kita bisa dapet duduk di dalem ntu bis, banyak orang berdiri di dalam ntu bis. Rute transjakarta saat ini boleh dibilang udeh banyak ada dimane mane, jadinye buat orang yang lagi pade berlibur ke kota Jakarta kaga bingung dah buat keliling kota Jakarta ada transjakarta, dan untuk didaerah monas juga ada bus tingkat yang kudu banget dah dicoba sama orang orang, apelagi orang orang yang lagi berlibur di Jakarta.
Waktu masih aktif main sepakbola, posisi saya bek tengah. Jarang mencetak gol. Meski begitu ada dua gol yang selalu saya kenang. Pertama tendangan bebas langsung di depan kotak penalti. Saat itu sedang ngetop tendangan bebas melengkung ala David Beckham. Saya cukup rutin melatih tendangan sejenis, meski kualitas hasilnya jauh. Ketika mencetak gol tersebut, saya memelintir bola penuh emosi. Hasilnya kontak bola dengan kaki saya tidak sempurna dan agak lemah. Tapi justru karena itu bola pas-pasan melewati pagar betis dan langsung menukik ke pojok bawah gawang. Gol. Kedua dalam situasi serangan balik. Tendangan pojok lawan berhasil dikuasai tim kami dan menjadi serangan balik. Melihat banyak pemain lawan masih di kotak penalti kami, saya berlari secepat mungkin ke arah gawang lawan. Di depan kotak penalti lawan, saya berlari diagonal untuk mengacaukan pemain bertahan dan kiper lawan. Tak disangka di tengah jalan kawan yang menguasai bola menembak ke gawang lawan. Arahnya tepat di lintasan lari saya. Dengan posisi membelakangi, secara refleks saya menyambut bola dengan tumit, membuatnya memantul melampaui kiper lawan. Gol.
Saya sudah menggunakan kompor listrik induksi sejak sekitar 6 tahun lalu. Dari saya masih sendiri hingga sekarang sudah menikah.Menurut saya sih, kompor listrik itu lebih simple. Untuk memasak pun bisa lebih cepat. Ditambah lagi, karena saya memang malas buat masang2 tabung gas gede, jadinya punya kompor gas biasa bukan sebuah pilihan bagi saya. Walaupun saya juga punya kompor gas portable, bisa buat jaga-jaga kalau lagi mati listrik.  Kompor listrik juga awet, setelah sekian tahun, saya tidak merasa ada perubahan yang berarti. Kualitas panas masih sama seperti awal beli. Body-nya juga ga banyak berubah, tidak seperti kompor gas yang ada resiko berkarat.
Elu udeh dijelasin tentang kondisi sosial pade saat masa bercocok tanem? Kalo pade aspek sosial, pas mereka udeh ubah haluan dari yang awalnye ngumpulin badogan dan berubah ke sistem bercocok tanem, pola tempat tinggalnye entu orang-orang pun ngalamin perubahan. Mereka udeh kagak nomaden atau tempat tinggalnye kagak netep dan pindah-pindah atau berubah. Pade saat entu pola tempat tinggalnye mereka berubah jadi menetap di suatu daerah. Pade jaman masa bercocok tanem, tempat tinggal mereka biasanye ade pengaruh dari lokasi posisi sumber aer dan deket dari lokasi alam yang dikelola. Karena hunian mereka udeh kagak nomaden, pade jaman bercocok tanem, mereka pun idup secara berkelompok dan bikin perkampungan kecil. Nyok cari tau lebih banyak lagi tentang jaman masyarakat bercocok tanem pade aspek sosialnye!
UMKM kagak lepas dari tantangan finansial nyang bisè terjadi kapanpun, terutama dalêm hal biaya operasional. Olèh karna ntu UMKM perlu juga perlu mempersiapkan danè darurat. Sêbêlon mulè menabung danè darurat buat bisnis, sebaiknya lakuin riset amè perbandingan dari saban bank terlebih dahulu. Sêlaèn buat menyimpan danè darurat, êlu mungkin akan memerlukan layanan laènnyè dari bank nyang dipilih.Misalnya ajè buat mengajukan kredit nyang berkaitan dêngan bisnismu. Apabila êlu udèh membuat keputusan terkait institusi perbankan mana nyang sesuai dêngan pertimbanganmu, selanjutnya buka rekening terpisah. Rekening êni bisè dimanfaatkan buat menyimpan danè darurat bisnis ampè duit ntu kagak tercampur dêngan duit operasional atau bahkan duit pribadi. Langkah selanjutnya adalah dêngan mulè menabung danè darurat sêcarè konsisten saban bulan.
Waktu kuliah tuh aye liat orang-orang pada kerja di kantor rasanya demen dah ngeliat orang bolak balik pulang pergi kerja kayanya enak. Dulu tuh pengen banget ngerasain rasanye kerja gitu juga di Jakarta, di gedung-gedung tinggi. Pakean tiap hari ganti, udeh gitu pake kartu nama kerja di salah satu gedung bagus di Jakarta. Eh teryata kenyataannye kaga seindah nyang dibanyangkan, lika liku nyari kerja tuh ke sana sini ngelamar juga bikin empet. Teryata perjuangannye tuh luar biasa banget buat kerja yak, sebelom dapet kerjaan aye juga akhirnya buka tuh usaha biar ada kegiatan sambil terus nyari kerjaan, lumanyan buat tambahan kan.
Siapa di sini yang suka nonton serial Spongebob SquarePant. Salah satu karakter di film tersebut yang cukup unik bagi saya adalah kehadiran istri Plankton. Kemampuan IT yang cerdas mampu melahirkan istri robot humanoid bernama Karen. Plankton melakukan proses format pada Karen sebagai asisten dan istri yang begitu pintar. Sebagai catatan, Karen punya RAM 512 GB dan saat ini komputer paling canggih baru mempunya ram 64 GB. Sungguh revolusioner pembuat kartunya. Plankton melakukan proses format pada Karen sebagai asisten dan istri yang begitu pintar. Sebagai catatan, Karen punya RAM 512 GB dan saat ini komputer paling canggih baru mempunya ram 64 GB. Sungguh revolusioner pembuat kartunya.
Rita dikêjè panik amè kêlimpungan wayah bocah kêduènyè ujug-ujug dêmam tinggi. Wayah ntu Rita di rumèh tibang barêng bocah-bocah karna kêbênêran lakinyè lagi dinês di luar kotè. Rita pèngèn sigrah kê rumèh sakit, tapi ari udèh malêm amè kagak adè kêndarèan. Di têngèh kêpanikannyè, têtanggè dêpan rumèh datêng ngampirin, mungkin karna ngêdêngêr suarè ribut-ribut di rumèh. Têtanggènyè nawarin buat ngantêr kê RS têrdêkêt. Alhamdulillah, bocah Rita sigrah ditanganin, mêski kudu dirawat di RS. Sêlamè bêbêrapè ari di RS, parè têtanggè amat banyak ngêbantu Rita, mulè dari ngêbawèin barang-barang kêbutuhan nginêp di RS ampè nèngokin amè nêmêninnyè di RS ampè lakinyè kêmbali dari tugas dinêsnyè.
Liburan ke Cirebon emang kaga banyak tempat liburan yang gimane mane, kalo yang mau wisata wisata alam bisa buat poto poto harus jalannye ke Kuningan. Karena kalo Cirebon kota kaga ade yang kaya gitu gitu. Asiknye kalo di kotanye ntu kite wisata kulineran dari pagi ampe malem lagi bejibun ganyeman yang ajib ajib bisa kita garesin, dan harganye juga masih aman dah di kantong. Gatau kenape juga kalo ngegares bakso di Cirebon kaya suatu hal yang wajib, rasanye kaya beda aja gitu, kaya lebih ajib dan nikmat. Hampir tiap hari ngegaresnye bakso, kalo ga jalan kaki, nunggu ada yang lewat.
Kejadian ini dianggep kerusuhan yang ada di lingkungan kampus paling awal di Amerika. Aggievelle ini tempat dari 2 kerusuhan. Kerusuhan pertama waktu 13 Oktober taun 1984, Kansas State ngalahin KU 24-7 pas pertandingan sepak bola. Kira-kira enem rebu ampe lapan rebu orang ngumpul buat ngerayain menangnya Kansas State itu. Sayangnya, pas malem itu ada kerusuhan. Akhirnya, 10 orang luka ama 24 orang ditangkep. Kerusuhan keduanya pas 18 Oktober taun 1986, Kansas State menang ngelawan KU 24-7 lagi. Abis itu, mancing lagi buat ngerayain bareng-bareng ditambah kerusuhan ama kekerasan. Jadinya, kejadian rusuh ini barang-barang atawa fasilitas gede di situ pada rusak. Gara-gara itu, polisi nangkep lapan orang.
Waktu entu, Alsa liburan sama gengnye ke kota Malang. Die pergi bareng temen-temen ceweknye, ya entu Wila, Airin, Jolla, Salgita, dan Sasha. Selaen entu, sobatnye Alsa ya entu Yeol, juga ikutan liburan ke entu kota bareng gengnye juga. Nah mereka nginep di suatu hotel. Namanye juga anak kuliahan, ya mereka cari yang low budget. Nah tapi ternyate walaupun udeh nyari hotel yang sesuai kemampuan mereka, ternyate hotelnye bagus bener. Kamar penginepannye entu ade di 3 lantai tapi ade di 2 gedung, jadi totalnye ade 6 lantai buat kamar penginepan. Ade taman, ade kolam renang, dan bahkan view-nye pun bagus bener.
Resistance band adalah seutas tali karet elastis untuk melatih kekuatan dan ketahanan otot. Tingkat elastisitas resistance band bermacam-macam, mulai dari rendah hingga tinggi. Semakin rendah elastisitasnye, semakin sulit tali tersebut kite bentangkan sehingga otot harus bekerja ekstra untuk melawannye. Bentuknye resistance band pun macam-macam. Ada yang benar-benar seperti seutas tali karet, ada yang memiliki pegangan pada kedua ujungnye, serta ada pula yang berbentuk lingkaran. Ada banyak cara menggunakan resistance band. Cara paling umum adalah dengan menarik kedua ujungnya ke arah berlawanan. Anda juga bisa menginjak salah satu ujung untuk kemudian menarik ujung lainnya ke atas setinggi mungkin. Latihan squat rutin juga bisa Anda modifikasi dengan bantuan si karet elastis ini. Cobalah lakukan 8-25 kali pengulangan (repetisi) untuk 2-3 set per latihan.
Kayak namènyè, puasè Sênèn Kêmis adalah puasè nyang dijalanin padè ari Sênèn amè Kêmis saban minggunyè. Dalil puasè Sênèn Kêmis adè dalêm hadis nyang diriwayatin amè Siti 'Aisyah r.a., yakni "Adalah Rasulullah Saw. mêrbanyak puasè padè ari Sênèn amè Kêmis." (H.R. Al-Tirmidzi, An-Nasa'i, amè Ibnu Majah). Sêpêgimanè didantain Rasulullah dalêm sabdènyè, saban puasè nyang digawèin dêngan niat tulus karna Allah bakal diganjar amè balêsan nyang gêdé. Sêlaèn kêutamèan umum nyang diraih bagi orang nyang bêrpuasè, puasè Sênèn Kêmis ngêjadi istimèwa karna dilakuin padè ari wayah pintu sorga dibukè. Rasulullah jugè amat nganjurin puasè Sênèn Kêmis karna ngêjadi ari wayah amalan-amalan manusiè diadêpin kêpadè Allah Swt. Nyok, kitè amalin puasè Sênèn Kêmis sêcarè rutin.
Saat ntu anak kite udeh bisa mencoba menjalankannye ibadah puasa dengan durasi waktunye yang udeh cukup lama, ya ntu hingga menjelang waktu berbuka tiba atau magrib. Maka kite harus puter otak melakukannye sejumlah aktivitas seru yang bisa dilakukan sembari menunggu waktu berbuka apelagi kalo ntu anak kite lagi puasanye di rumah lagi libur sekolah. Waktu menunggu berbuka ntu merupakan sesuatu hal yang sangat membosankan untuk anak-anak bila tidak melakukan aktivitas seru. Oleh sebab ntulah, kite perlu untuk mengisi waktu berbuka dengan menyiapkannye berbagai aktivitas seru yang tentunye bisa membuat anak merasa senang dan kagak terasa waktu cepat berlalunye. Kegiatan luang tersebut perlu dilakukannye dengan tujuan supaya anak tetap tambah semangat dalam menjalankannye ibadah puasa sampai magrib. Sejumlah aktivitas seru yang dapat kite lakukan bersama dengan anak, seperti membuat masakan untuk berbuka, mengaji dengan cara yang seru, membaca buku tentang kisah Nabi, atau menonton acara-acara ramadhan sehingga menambah wawasan si anak juga. Atau mengajak si anak bermain bersama yang kaga pake terlalu tenaga, misalnye main congklak, atau bola bekel, kalo anaknye laki ajak main catur.
Ade bejibun macem pilhan transportasi kalo kite mau jalan-jalan atawa wisata, ade pilihannye nyang paling nyenengin kalo kite lelancongan make bus, ntu dapet nikmatin nyambil liatin pemandangan sepanjang jalanan. Pemandangan nyang bise keliatan juge bise jadi punye suasana nyang beda. Kalo  naek bus, pelancong juge bise nemuin tempat wisate nyang kaga ketauan sebelomnye kalo lagi diperjalanan. Punya trayek nyang panjang, bus bise aje ngelewatin tempat-tempat wisata nyang kagak kite tau sebelomnye atawa kagak direncanain. Bise jadi malahan nemuin tempat asik buat lelebokan  waktu kite istirahat di perjalanan. Kalo sekarangan eni bus bukannye lagi jadi transportasi nyang kolot atawa jadul. Bus sekarangan eni berubah jadi alat transportasi nyang ude modern atawa canggih,ude bejibunan fasilitas nyang ade didalem bus jaman sekarangan eni. Perjalanan lelancongan kite bise jadi makin enak ame kagak bikin bosen, Kalo milih bus jaman sekarang bise milih sesuai ame kebutuhan, kepengenan ame selera juge. Tipe ame fasilitas bus juge bermacem-macem, ude banyak operator bus nyediain bus premium ame banyak isiannye, Mulain dari interior nyang nyaman terusan juge ude lengkep ame fasilitas tambahannye kayak bangku nyang empuk dan lebar, terusannye biasanye ude ade LCD TV, ampe biasanye sampe  dispenser ketanem didalem bus jaman modern eni.